Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: Melléklet a 16/2001. (III. 3.) FVM rendelethez
Paragraph Index: 2558

e) az üzemzavar esetén teendő intézkedésekkel és a rendszeres 8 óránkénti ellenőrzésével. 4.16. Takarmányfüllesztő berendezésekre vonatkozó rendelkezések 4.16.1. A füllesztők felnyitása előtt a belső túlnyomást meg kell szüntetni. 4.16.1.1. A füllesztő fedele könnyen nyitható és lecsapódás ellen biztosított legyen. 4.16.1.2. A berendezés kézi billentés és lebillenés ellen biztosított legyen. 4.16.1.3. Az anyag ürítését biztonságos csúszda alkalmazásával kell megoldani. 4.16.1.4. A füllesztő nyomás alatti berendezésnek minősül, ezért annak kialakításával, kezelésével, ellenőrzésével és időszakos biztonsági felülvizsgálatával kapcsolatos feladatokat a külön jogszabály (8.2.35.) előírásai szerint kell elvégezni. 4.16.1.5. A füllesztő javítását, karbantartását csak akkor szabad megkezdeni, ha a berendezés legalább + 30 ˚C-ra lehűlt. 4.17. Falközi silóra vonatkozó rendelkezések 4.17.1. A falközi silóba való betárolás billenthető pótkocsival, az egyenletes elterítés, taposás (tömörítés) pedig tolólappal és védőkerettel vagy biztonsági fülkével ellátott traktorral történjen. A géppel az áthajtós rendszerű silótérben csak úgy szabad közlekedni, hogy az más gépek biztonságos mozgását ne veszélyeztesse. 4.17.2. Amennyiben a silóra a szállító jármű önerejéből nem tud felmenni, meg kell oldani annak vonókötéllel történő biztonságos vontatását. 4.17.3. A siló teljes magasságig feltölthető, de a legfelső 0,5 m vastag feltöltést (a domborított részt), mindenképpen nappali műszakban kell kialakítani, kivételt képez az az eset, ha megfelelő világítás kialakításával biztosítani lehet a biztonságos munkavégzést. A siló oldalának felső síkjára — a töltés és tömörítés időtartamáig — optikai helyzetjelző korlátot kell elhelyezni. 2001/125. szám 4.17.3.1. Az optikai helyzetjelző korlát jellemzői: 300 N/m terhelésre méretezett, 1,2 m magas, könnyen szerelhető, áthelyezhető, valamint élénk színű, fényvisszaverő festékkel mázolt legyen. 4.17.4. A tárolóterületet és a hozzávezető utakat megfelelően meg kell világítani. 4.17.5. A siló tetején történő munkavégzés során, illetve közlekedéskor, a siló szélét 0,5 m-nél kisebb távolságra megközelíteni tilos. 4.17.6. A silókitermelő berendezésekre a vonatkozó szabvány (8.3.17.) előírásai az irányadók. 4.18. A kézi takarmánykiosztásra vonatkozó rendelkezések 4.18.1. A pótkocsiról történő kézi takarmánykiosztás veszélytelen végrehajtása érdekében a munkáltató határozza meg a külön jogszabály (8.2.23.) figyelembevételével a következőket:

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes